Norrænu barnabókaverðlaunin eru heiðursverðlaun sem norrænu skólasöfnin hafa staðið að allt frá árinu 1985 . Félag fagfólks á skólasöfnum stendur að tilnefningunni fyrir Íslands hönd en sú bók sem tilnefnd er að þessu sinni er bókin Játningar mjólkurfernuskálds eftir Arndísi Þórarinsdóttur . Það ræðst síðan næsta vor hvaða bók verður valin en verðlaunin verða veitt í Færeyjum í júlíbyrjun næsta sumar . Athöfnin fór fram í sal Álfhólsskóla í gær að viðstöddum gestum . Nemendur fimmtu bekkja sungu og kváðu stemmu undir stjórn Guðrúnar Magnúsdóttur tónmenntakennara . Fyrir hönd Félags fagfólks á skólasöfnum þökkum við þeim fyrir skemmtunina sem og nemendum úr Garðaskóla sem lásu valda kafla úr bókinni . Hér eru nokkrar myndir af athöfninni . Einnig má sjá frétt af athöfninni í fréttum Stöðvar 2 .